
שלום רב,


הנדון: פנייתך בנושא סלמונלה וחיות מחמד


בהמשך לתשובתנו מיום 12.12.2017 ו- 19.12.2017 ולאחר בדיקה מול מספר גורמים מקצועיים במשרד הריני להשיבך את הדברים הבאים:

1. לאחר בירור מול ד"ר רינה ורסאנו הריני להשיבך כי היא לא הגישה כל מסמך של משרד הבריאות בוועדה המייעצת לחוק הפיקוח על מזון לבעלי חיים, שכאמור, הינה ועדה באחריות משרד החקלאות.

2. אין למשרד הבריאות מידע מרוכז על חשיפה לכלבים, בין היתר, משום שזו לא אחת הסיבות המובילות לתחלואה בישראל. משאבי המערכת המוגבלים של המשרד מופנים לבדיקת חשיפה לצריכת ביצים נגועות ומזון הנלקח לדגימה או מובא לדגימות בשירות המזון הארצי.

3. מידע נוסף אודות תחלואה מסלמנלוזיס בדרכי העיכול הוא כמפורט להלן:
שנת 2014 – 1,540 מקרים.
שנת 2015 – 1,726 מקרים.
שנת 2016 – 1,670 מקרים.
שנת 2017 (עד 24.12.2017) – 2,118 מקרים. 

4. הדוחות השנתיים של המעבדות המרכזיות של משרד הבריאות מפורסמים באתר המשרד וכוללים מידע רב - קליני ושאינו קליני – לפרסומי הדוחות לחץ כאן. דו"ח 2016 יפורסם באתר בהקדם.



בכבוד רב,

ענת אילוז, עו"ד
הממונה על העמדת מידע לציבור

